

**แบบเสนอขออนุมัติโครงการ ประจำปีงบประมาณ พ.ศ.๒๕๖๑**

**สำนักศิลปะและวัฒนธรรม มหาวิทยาลัยราชภัฏบุรีรัมย์**

**\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ :** เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในวโรกาสมหามงคลเฉลิมพระชนมพรรษา

**๒. หลักการและเหตุผล**

สมเด็จพระนางเจ้าสิริกิติ์ พระบรมราชินีนาถ ทรงปฏิบัติพระราชภารกิจมากมาย โดยเฉพาะอย่างยิ่งภารกิจในการส่งเสริมคุณภาพชีวิต อาชีพ และความเป็นอยู่ของบุคคลผู้ยากไร้ และประชาชนในชนบทห่างไกล ได้โดยเสด็จพระราชดำเนิน พระบาทสมเด็จพระเจ้าอยู่หัวไปทั่วทุกหนแห่งในแผ่นดินไทยนี้

โครงการที่มีสาขาขยายกว้างขวางไปทั่วประเทศโครงการหนึ่งก็คือ [โครงการส่งเสริมศิลปาชีพ](https://th.wikipedia.org/wiki/%E0%B9%82%E0%B8%84%E0%B8%A3%E0%B8%87%E0%B8%81%E0%B8%B2%E0%B8%A3%E0%B8%AA%E0%B9%88%E0%B8%87%E0%B9%80%E0%B8%AA%E0%B8%A3%E0%B8%B4%E0%B8%A1%E0%B8%A8%E0%B8%B4%E0%B8%A5%E0%B8%9B%E0%B8%B2%E0%B8%8A%E0%B8%B5%E0%B8%9E) ซึ่งในภายหลังทรงพระกรุณาโปรดเกล้าฯให้ก่อตั้ง เป็นรูปมูลนิธิ พระราชทานนามว่า "มูลนิธิส่งเสริมศิลปาชีพพิเศษในพระบรมราชินูปถัมภ์" เมื่อวันที่ ๒๑ กรกฎาคม พ.ศ. ๒๕๑๙ และเมื่อ พ.ศ. ๒๕๒๘ ได้เปลี่ยนชื่อ เป็น [มูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ](https://th.wikipedia.org/wiki/%E0%B8%A1%E0%B8%B9%E0%B8%A5%E0%B8%99%E0%B8%B4%E0%B8%98%E0%B8%B4%E0%B8%AA%E0%B9%88%E0%B8%87%E0%B9%80%E0%B8%AA%E0%B8%A3%E0%B8%B4%E0%B8%A1%E0%B8%A8%E0%B8%B4%E0%B8%A5%E0%B8%9B%E0%B8%B2%E0%B8%8A%E0%B8%B5%E0%B8%9E%E0%B9%83%E0%B8%99%E0%B8%AA%E0%B8%A1%E0%B9%80%E0%B8%94%E0%B9%87%E0%B8%88%E0%B8%9E%E0%B8%A3%E0%B8%B0%E0%B8%99%E0%B8%B2%E0%B8%87%E0%B9%80%E0%B8%88%E0%B9%89%E0%B8%B2%E0%B8%AA%E0%B8%B4%E0%B8%A3%E0%B8%B4%E0%B8%81%E0%B8%B4%E0%B8%95%E0%B8%B4%E0%B9%8C_%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B4%E0%B8%99%E0%B8%B5%E0%B8%99%E0%B8%B2%E0%B8%96) อันเป็นการส่งเสริมอาชีพและขณะเดียวกันยังอนุรักษ์และส่งเสริมงานศิลปะพื้นบ้านที่มีความงดงามหลายสาขา เช่น [การปั้น](https://th.wikipedia.org/wiki/%E0%B8%81%E0%B8%B2%E0%B8%A3%E0%B8%9B%E0%B8%B1%E0%B9%89%E0%B8%99) [การทอ](https://th.wikipedia.org/wiki/%E0%B8%81%E0%B8%B2%E0%B8%A3%E0%B8%97%E0%B8%AD) [การจักสาน](https://th.wikipedia.org/wiki/%E0%B8%81%E0%B8%B2%E0%B8%A3%E0%B8%88%E0%B8%B1%E0%B8%81%E0%B8%AA%E0%B8%B2%E0%B8%99) เป็นต้น

นอกจากนี้ สมเด็จพระนางเจ้าสิริกิติ์ฯ ยังทรงเอาพระทัยใส่ในกิจการด้าน[สาธารณสุข](https://th.wikipedia.org/wiki/%E0%B8%AA%E0%B8%B2%E0%B8%98%E0%B8%B2%E0%B8%A3%E0%B8%93%E0%B8%AA%E0%B8%B8%E0%B8%82) โดยได้ทรงดำรงตำแหน่ง[สภานายิกา](https://th.wikipedia.org/w/index.php?title=%E0%B8%AA%E0%B8%A0%E0%B8%B2%E0%B8%99%E0%B8%B2%E0%B8%A2%E0%B8%B4%E0%B8%81%E0%B8%B2&action=edit&redlink=1)[สภากาชาดไทย](https://th.wikipedia.org/wiki/%E0%B8%AA%E0%B8%A0%E0%B8%B2%E0%B8%81%E0%B8%B2%E0%B8%8A%E0%B8%B2%E0%B8%94%E0%B9%84%E0%B8%97%E0%B8%A2) และหากเสด็จฯ เยือนต่างประเทศ ก็มักจะทรงถือโอกาสเสด็จฯทอดพระเนตรกิจการ[กาชาด](https://th.wikipedia.org/wiki/%E0%B8%81%E0%B8%B2%E0%B8%8A%E0%B8%B2%E0%B8%94)ของประเทศนั้น ๆ เพื่อทรงนำมาปรับปรุงกิจการสภากาชาดไทยอยู่เสมอ

สมเด็จพระนางเจ้าสิริกิติ์ พระบรมราชินีนาถ ยังทรงปฏิบัติพระราชกรณียกิจด้านการอนุรักษ์ทรัพยากรธรรมชาติ และความหลากหลายทางชีวภาพของประเทศมาอย่างต่อเนื่องยาวนาน เป็นที่ประจักษ์แก่สาธารณชนทั้งในและต่างประเทศ มีผลสำเร็จอย่างเป็นรูปธรรม เพื่อเป็นการรำลึกถึงพระมหากรุณาธิคุณในการอนุรักษ์ คุ้มครอง และฟื้นฟูความหลากหลายทางชีวภาพ อันเป็นฐานการดำรงชีวิตของพสกนิกร คณะรัฐมนตรีจึงได้มีมติเห็นชอบ เมื่อวันที่ ๙ พฤศจิกายน พ.ศ. ๒๕๕๓ ถวายพระราชสมัญญา "พระมารดาแห่งการคุ้มครองความหลากหลายทางชีวภาพ" แด่พระนามสมเด็จพระนางเจ้าสิริกิติ์ พระบรมราชินีนาถ เพื่อเป็นการแสดงกตเวทิคุณของรัฐบาล และปวงชนชาวไทย ในพระมหากรุณาธิคุณที่ทรงมีต่อการคุ้มครองความหลากหลายทางชีวภาพของประเทศ

ในกิจทางด้าน[การทหาร](https://th.wikipedia.org/wiki/%E0%B8%81%E0%B8%B2%E0%B8%A3%E0%B8%97%E0%B8%AB%E0%B8%B2%E0%B8%A3)นั้น ทรงดำรงตำแหน่งพันเอกผู้บังคับการพิเศษ กรมทหารราบที่ ๒๑ รักษาพระองค์ ทรงให้ความสนพระทัยต่อการดำเนินงานของ[กรมทหารราบที่ ๒๑ รักษาพระองค์](https://th.wikipedia.org/wiki/%E0%B8%81%E0%B8%A3%E0%B8%A1%E0%B8%97%E0%B8%AB%E0%B8%B2%E0%B8%A3%E0%B8%A3%E0%B8%B2%E0%B8%9A%E0%B8%97%E0%B8%B5%E0%B9%88_21_%E0%B8%A3%E0%B8%B1%E0%B8%81%E0%B8%A9%E0%B8%B2%E0%B8%9E%E0%B8%A3%E0%B8%B0%E0%B8%AD%E0%B8%87%E0%B8%84%E0%B9%8C)ตลอดมา โดยผู้บังคับการกรมทหารราบที่ ๒๑ จะเข้ามาถวายรายงานถึงผลการปฏิบัติงานพร้อมกับรับพระราชเสาวนีย์ตลอดจนคำแนะนำไปดำเนินการปฏิบัติอยู่เป็นประจำ

นอกจากปวงชนชาวไทยแล้ว บรรดาเพื่อนบ้านที่ต้องลี้ภัยอพยพมายังแผ่นดินไทย ก็ยังได้รับพระมหากรุณาธิคุณจากพระองค์ โดยทรงพระกรุณาโปรดเกล้าฯ ให้สภากาชาดไทยไปให้ความร่วมมือกับ[กาชาดสากล](https://th.wikipedia.org/wiki/%E0%B8%81%E0%B8%B2%E0%B8%8A%E0%B8%B2%E0%B8%94%E0%B8%AA%E0%B8%B2%E0%B8%81%E0%B8%A5)ในการช่วยเหลือผู้อพยพ และพระราชทานครูเข้าไปสอนวิชาชีพให้แก่ผู้อพยพ กิจการดังกล่าวได้ดำเนินมาอย่างต่อเนื่องเป็นเวลานานจนองค์กรระหว่างประเทศต่างพากันยกย่องและทูลเกล้าถวายรางวัลและปริญญาดุษฎีบัณฑิตกิตติมศักดิ์เป็นจำนวนมาก

ในฐานะที่มหาวิทยาลัยราชภัฏบุรีรัมย์เป็นสถาบันการศึกษาที่มีความสำนึกในพระมหากรุณาธิคุณ จึงได้กำหนดจัดงานวันเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ทั้งนี้ เพื่อรณรงค์สร้างความสำนึกรัก สถาบันชาติ ศาสนา พระมหากษัตริย์ ที่มีพระมหากรุณาธิคุณอย่างใหญ่หลวงในงานด้านศิลปวัฒนธรรมของชาติตลอดมา และเพื่อการส่งเสริมและเผยแพร่ศิลปวัฒนธรรมให้เป็นกิจกรรมหนึ่งที่สามารถนำพาให้นักศึกษาและผู้ที่เกี่ยวข้องได้สำนึกในพระมหากรุณาธิคุณในสมเด็จพระนางเจ้าสิริกิติ์ พระบรมราชินีนาถ โดยกำหนดจัดกิกรรมในวันศุกร์ที่ ๑๐ สิงหาคม ๒๕๖๑ ณ หอประชุมวิชชาอัตศาสตร์ มหาวิทยาลัยราชภัฏบุรีรัมย์ นำโดยรักษาราชการแทนอธิการบดีมหาวิทยาลัยราชภัฏบุรีรัมย์พร้อมด้วยคณะผู้บริหาร คณาจารย์ นักศึกษา และประชาชนทั่วไป กิจกรรมทั้งหมดนี้ถือเป็นภาระงานที่สำนักศิลปะและวัฒนธรรมได้ร่วมมือประสานกับองค์กรและหน่วยงานต่างๆ เพื่อกิจกรรมวันเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ให้คงอยู่คู่ชาติไทยสืบต่อไป

**๓. วัตถุประสงค์**

**๓.๑ วัตถุประสงค์ของโครงการ**

๓.๑.๑ เพื่อถวายราชสดุดี เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ

๓.๑.๒ เพื่อปลูกจิตสำนึก บุคลากร นักศึกษา มหาวิทยาลัยราชภัฏบุรีรัมย์ และปวงชน ชาวไทยในพระมหากรุณาธิคุณ

๓.๑.๓ เพื่อส่งเสริม เผยแพร่ และร่วมอนุรักษ์ศิลปวัฒนธรรมประเพณีไทย

**๓.๒ วัตถุประสงค์ของการบูรณาการโครงการ**

เพื่อตอบตัวชี้วัดระดับมหาวิทยาลัย องค์ประกอบที่ ๔ (๔.๑)

**๔. ตัวชี้วัดความสำเร็จ**

**๔.๑ ตัวชี้วัดความสำเร็จของของโครงการ**

**เชิงปริมาณ**

๑) จำนวนบุคลากรที่เข้าร่วมโครงการ ๕๐๐ คน

๒) ผลความพึงพอใจร้อยละ ๙๐

**๕. กลุ่มเป้าหมาย/ผู้เข้าร่วมโครงการ** บุคลากร นักศึกษา มหาวิทยาลัยราชภัฏบุรีรัมย์ และประชาชนทั่วไป

**๖. ระยะเวลาดำเนินโครงการ** วันศุกร์ที่ ๑๐ สิงหาคม ๒๕๖๑

**๗. สถานที่ดำเนินโครงการ** หอประชุมวิชชาอัตศาสตร์ มหาวิทยาลัยราชภัฏบุรีรัมย์

**๘. งบประมาณ** งบประมาณ ( งบรายได้ ๓๐,๐๐๐ บาท โครงการส่งเสริม สืบสานอนุรักษ์ศิลปวัฒนธรรมด้านประเพณีและวัฒนธรรม โครงการที่ ๓.๔ รหัส ๖๑-๐๕-๑๒๐๑ ) รายละเอียดดังนี้

|  |  |  |
| --- | --- | --- |
| **ที่** | **รายการ** | **งบประมาณ (บาท)** |
| ๑ | ค่าจ้างเหมาตกแต่งเวที | ๒๐,๐๐๐ |
| ๒ | ค่าป้ายประชาสัมพันธ์ | ๒,๐๓๐ |
| ๓ | ค่าป้ายเวที | ๒,๕๐๐ |
| ๔ | ค่าวัสดุ | ๒,๔๗๐ |
| ๕ | เครื่องเสียง | ๓,๐๐๐ |
| (ขอถัวเฉลี่ยจ่ายทุกรายการ) **รวมทั้งสิ้น** | | **๓๐,๐๐๐** |

**๙. การใช้ทรัพยากรร่วมกัน**

|  |  |  |  |
| --- | --- | --- | --- |
| **ที่** | **รายการ** | **ใช้ร่วมกับหน่วยงาน** | **มูลค่า (บาท)** |
| ๑ | ค่าเช่าชุดการแสดง | สาขาวิชานาฏศิลป์ | ๑,๐๐๐ บาท |
| ๒ | ค่าบำรุงเครื่องดนตรี | สาขาวิชาดนตรีศึกษา | ๑,๐๐๐ บาท |
| ๓ | ค่าบันทึกภาพนิ่ง ภาพเคลื่อนไหว | สาขาวิชาเทคโนโลยีและคอมพิวเตอร์เพื่อการศึกษา | ๑,๐๐๐ บาท |
| **รวมมูลค่า** | | | **๓,๐๐๐ บาท** |

**๑๐. แผนการดำเนินงาน**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ที่** | **ขั้นตอนการดำเนินงาน** | **ระยะเวลา (ปีงบประมาณ พ.ศ. ๒๕๖๑)** | | | | | | | | | | | |
|
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| ๑ | (Plan)  ประชุมคณะกรรมการดำเนินงาน เพื่อเสนอโครงการ |  |  |  |  |  |  |  |  |  |  |  |  |
| ๒ | (D๐)  เสนอโครงการเพื่อรับการอนุมัติดำเนินโครงการตามแผน |  |  |  |  |  |  |  |  |  |  |  |  |
| ๓ | (Check)  คณะกรรมแต่ละฝ่ายรายงานผลการดำเนินงานเพื่อเสนอข้อคิดเห็น |  |  |  |  |  |  |  |  |  |  |  |  |
| ๔ | (Action)  สรุปโครงการ นำเสนองาน  นำข้อเสนอแนะเพื่อปรับปรุงโครงการครั้งต่อไป |  |  |  |  |  |  |  |  |  |  |  |  |

**๑๑. ผลที่คาดว่าจะได้รับ**

**๑๑.๑ ผลจากการดำเนินโครงการ**

๑๑.๑ ได้ถวายสดุดี “เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ”

๑๑.๒ ได้ปลูกจิตสำนึก บุคลากร นักศึกษา มหาวิทยาลัยราชภัฏบุรีรัมย์ และปวงชนชาวไทยในพระมหากรุณาธิคุณ

๑๑.๓ ได้ส่งเสริม เผยแพร่ และร่วมอนุรักษ์ศิลปวัฒนธรรมประเพณีไทย

**๑๑.๒ ผลจากการบูรณาการโครงการ**

**ตอบยุทธศาสตร์ที่ ๕**ส่งเสริม สืบสาน สร้างมาตรฐานทางศิลปวัฒนธรรมอีสานใต้

กลยุทธ์ ๑. ส่งเสริมการอนุรักษ์ และเผยแพร่ศิลปวัฒนธรรมทั้งในระดับชาติและนานาชาติ

๒. มีเครือข่ายความร่วมมือทางด้านศิลปวัฒนธรรม

๓. ส่งเสริมให้ศูนย์วัฒนธรรมอีสานใต้มีความพร้อมและความสมบูรณ์ในการจัด กิจกรรมทางวัฒนธรรม

**๑๒. วิธีการประเมินผลและเครื่องมือที่ใช้**

๑ ) แบบประเมินผลความพึงพอใจในการเข้าร่วมกิจกรรม

**๑๓. สาเหตุหรือปัจจัยความเสี่ยงที่อาจจะเกิดขึ้นในการดำเนินโครงการ**

|  |  |
| --- | --- |
| **สาเหตุหรือปัจจัยความเสี่ยง** | **แนวทางแก้ไข/ป้องกันความเสี่ยง** |
| -จำนวนผู้เข้าร่วมโครงการ | - ประสานงานกับสาขาวิชา และคณะต่างๆ ในการนำนักศึกษาเข้าร่วมงาน  - ประสานงานกับกองพัฒนากิจการนักศึกษา |

**๑๔. ลักษณะโครงการ**

๑๔.๑ ประเภท 🗹 โครงการต่อเนื่อง 🞎 โครงการพัฒนางานเดิม 🞎 โครงการใหม่

๑๔.๒ วิธีดำเนินการ 🗹 ดำเนินการเอง

๑๔.๓ บูรณาการกับ 🞎การเรียนการสอน

🗹 การทำนุบำรุงศิลปวัฒนธรรม

🞎 งานวิจัย

🞎 ไม่มีการบูรณาการกับกิจกรรมใด

**๑๕. สอดคล้องกับองค์ประกอบการประกันคุณภาพการศึกษา**

**๑๕.๑ สอดคล้องกับยุทธศาสตร์มหาวิทยาลัย**

🗹 **ยุทธศาสตร์ที่ ๕ : ส่งเสริม สืบสานและสร้างมาตรฐานทางศิลปวัฒนธรรมอีสานใต้**

⭘ กลยุทธ์ที่ ๑ ยกระดับศูนย์วัฒนธรรมอีสานใต้ให้เป็นศูนย์ข้อมูลสารสนเทศเพื่อส่งเสริมและอนุรักษ์มรดกทางศิลปวัฒนธรรมอีสานใต้

✓ กลยุทธ์ที่ ๒ ส่งเสริมกิจกรรมด้านการทำนุบำรุงศิลปวัฒนธรรม

⭘ กลยุทธ์ที่ ๓ สร้างเครือข่ายความร่วมมือกับปราชญ์ชาวบ้าน ศิลปินพื้นบ้าน ภูมิปัญญาท้องถิ่นเพื่อพัฒนาองค์ความรู้ และเผยแพร่ศิลปวัฒนธรรมสู่ประชาคมเศรษฐกิจอาเซียน

**๑๕.๒ สอดคล้องกับยุทธศาสตร์สำนักศิลปะและวัฒนธรรม**

✓**ยุทธศาสตร์ที่ ๑ : อนุรักษ์ ส่งเสริมและสืบสาน ศิลปวัฒนธรรมท้องถิ่นอีสานใต้**

กลยุทธ์ที่ ๑ ส่งเสริมและเผยแพร่กิจกรรมด้านทำนุบำรุงศิลปวัฒนธรรมระดับชาติและนานาชาติ

กลยุทธ์ที่ ๒ สร้างเครือข่ายความร่วมมือทางด้านศิลปวัฒนธรรม ภูมิปัญญากับหน่วยงานภายนอก

กลยุทธ์ที่ ๓ ส่งเสริมบุคลากรเพื่อเข้าร่วมกิจกรรมการอนุรักษ์ ส่งเสริมและสืบสานศิลปวัฒนธรรม

**ยุทธศาสตร์ที่ ๒ : พัฒนาและศึกษาค้นคว้าวิจัย องค์ความรู้ทางศิลปวัฒนธรรมอีสานใต้**

กลยุทธ์ที่ ๑ สร้างเครือข่ายความร่วมมือกับปราชญ์ชาวบ้าน ศิลปินพื้นบ้าน ภูมิปัญญาท้องถิ่น เพื่อสร้างหรือพัฒนาองค์ความรู้ ในรูปของงานวิจัยหรือชิ้นงานศิลปะและถ่ายทอดองค์ความรู้สู่ประชาคมอาเซียน

**ยุทธศาสตร์ที่ ๓ : พัฒนาระบบสารสนเทศ แหล่งเรียนรู้ทางศิลปวัฒนธรรมอีสานใต้**

กลยุทธ์ที่ ๑ ส่งเสริมและพัฒนาศูนย์วัฒนธรรมอีสานใต้ให้เป็นแหล่งสารสนเทศทางวัฒนธรรม เพื่อยกระดับการจัดกิจกรรมทางวัฒนธรรมอย่างยั่งยืน

กลยุทธ์ที่ ๒ ส่งเสริมและพัฒนาบุคลากรในด้านเทคโนโลยีเพื่อรองรับต่อการให้บริการในแหล่งเรียนรู้ทางศิลปวัฒนธรรมอีสานใต้

**๑๕.๓ สอดคล้องกับองค์ประกอบการประกันคุณภาพการศึกษา**

องค์ประกอบที่ ๔ (๔.๑)

**๑๕.๔ สอดคล้องกับงานด้านอื่น ๆ**

🗹 **นโยบาย การมีส่วนร่วมของบุคลากรในสถาบันที่ก่อให้เกิดวัฒนธรรมที่ดี**

🞎 ความร่วมมือภายนอกมหาวิทยาลัย กับ..........................................................................................

🞎 อื่นๆ ระบุ......................................................................................................................................

**๑๖ การบูรณาการโครงการ**

🞎 การจัดการเรียนการสอน

⭘ การปรับปรุงรายวิชา....................................................................หลักสูตร...............................

⭘ การเปิดรายวิชาใหม่.....................................................................หลักสูตร...............................

⭘ การต่อยอดสู่หนังสือตำรา............................................................หลักสูตร...............................

⭘ อื่น ๆ........................................................................................................................................

🞎 การวิจัย ระบุโครงการวิจัย............................................................................................................

🞎 การปฏิบัติงาน (ที่ไม่เกี่ยวข้องกับการสอน)...................................................................................

🞎 อื่น ๆ (ระบุ)..................................................................................................................................

**๑๗. ผู้รับผิดชอบโครงการ :** สำนักศิลปะและวัฒนธรรม ร่วมกับ คณะครุศาสตร์ คณะวิทยาศาสตร์ คณะมนุษยศาสตร์และ สังคมศาสตร์ คณะวิทยาการจัดการ คณะเทคโนโลยีการเกษตร คณะเทคโนโลยีอุตสาหกรรม และหน่วยงานทุกหน่วยงาน ในมหาวิทยาลัยราชภัฏบุรีรัมย์

##### ลงชื่อ…………………………….…………………..ผู้เสนอโครงการ

(อาจารย์ ดร. ประทวน วันนิจ)

รองผู้อำนวยการสำนักศิลปะและวัฒนธรรม

ลงชื่อ…………………………….…………………...ผู้อนุมัติโครงการ

(อาจารย์ ดร. ธนพล ตีรชาติ)

ผู้อำนวยการสำนักศิลปะและวัฒนธรรม